**Kriteriji za odabir najpovoljnije ponude te relativni ponder kriterija**

Kriterij za odabir ponude na temelju članku 283. ZJN 2016 je ekonomski najpovoljnija ponuda (ENP) koja ispunjava sve uvjete i zahtjeve navedene u ovoj Dokumentaciji. ENP se utvrđuje sukladno članku 284. ZJN 2016.

**Kriteriji povezani s predmetom nabave su:**

1. Cjenovni kriterij – C
2. Duljina jamstvenog roka – JR
3. Dodatni kriterij kvalitete - DKK

Kriteriji odabira i njihov relativni značaj prikazani su u tablici:

|  |  |  |
| --- | --- | --- |
| **Kriterij** | **Maksimalni broj bodova** | **Relativni ponder** |
| Cijena ponude | 60 | 60% |
| Duljina jamstvenog roka | 10 | 10% |
| Dodatni kriterij kvalitete | 30 | 30% |
| **Maksimalni broj bodova** | 100 | 100% |

Najpovoljnija ponuda je valjana ponuda s ukupno najvećom ocjenom dobivenom zbrojem svih kriterija. Maksimalan broj bodova koje ponuda može dobiti je 100 bodova.

**U= C+JR+DKK**

U - ukupan broj bodova

C - broj bodova ponude po izračunu za cjenovni kriterij

JR - broj bodova ponude po izračunu za kriterij duljine jamstvenog roka

DKK - broj bodova ponude po izračunu za kriterij dodatnih kriterija kvalitete

Naručitelj će nakon što izvrši bodovanje valjanih ponuda iste rangirati prema broju bodova od one koja je ostvarila najveći broj bodova pa nadalje, te će sukladno kriteriju ekonomski najpovoljnije ponude odabrati onu ponudu koja ostvari najveći broj bodova. Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. ZJN 2016, Naručitelj će odabrati ponudu koja je zaprimljena ranije.

**Opis kriterija i način utvrđivanja bodovne vrijednosti**

Način izračuna:

1. **Cjenovni kriterij**

Naručitelj kao jedan od kriterija određuje cijenu ponude. Temeljem članka 294. stavak 2. ZJN 2016 Naručitelj uspoređuje cijene s porezom na dodanu vrijednost budući da Naručitelj ne može koristiti pravo na pretporez. Maksimalan broj bodova koji ponuditelji mogu dobiti po ovom kriteriju iznosi 60 (šezdeset) bodova.

Prihvatljiva ponuda s najnižom cijenom dobit će maksimalan broj bodova, a svaka druga razmjerno manji broj bodova prema slijedećoj formuli:

**C\*60**

C - broj bodova ostvarenih na temelju cijene promatrane ponude

CN - najniža cijena ponude u postupku nabave

CP - cijena ponude koja se ocjenjuje

60 - najviši ostvarivi broj bodova na temelju kriterija cijena

**b) Duljina jamstvenog roka**

Ponuditelj je u obvezi ponuditi minimalni jamstveni rok za predmet nabave u trajanju 2 (dvije) godine od dana uspješno obavljene primopredaje.

Dodatna godina jamstvenog roka za robu iznad obvezno ponuđenog jamstvenog roka od 2 (dvije) godine bodovat će se na sljedeći način:

|  |  |
| --- | --- |
| **Duljina trajanja jamstvenog roka** | **Broj bodova** |
| jamstveni rok 2 (dvije) godine | 0 |
| jamstveni rok 3 (tri) godine | 5 |
| jamstveni rok 4 (četiri) godine | 10 |

Maksimalan broj bodova koji ponuditelj može ostvariti na temelju ovog kriterija iznosi 10 (deset) bodova.

Ovim jamstvom Isporučitelj jamči ispravno funkcioniranje opreme koja je predmet ove nabave te da će na zahtjev korisnika uređaja o svojem trošku otkloniti kvarove i nedostatke koji bi bili posljedica tvorničke greške i koji bi nastali u jamstvenom roku pri normalnoj uporabi opreme uz poštivanje svih tehničkih naputaka.

**c) Dodatni kriterij kvalitete**

U dokumentu Tehnička specifikacija predmeta nabave objavljenom u sklopu ove Dokumentacije o nabavi pod točkama 6, 7 i 8 Naručitelj je odredio obvezne karakteristike predmeta nabave kao i konkretne minimalne zahtjeve po pitanju kvalitete opreme kao osnovni standard koji ponuđeni predmet nabave mora zadovoljiti. U svrhu dobivanja medicinske opreme više kvalitete, Naručitelj u ovoj Dokumentaciji određuje necjenovni kriterij – dodatni kriterij kvalitete. Ponuditelji mogu ponuditi proizvod više razine kvalitete od zadanog minimuma u Tehničkoj specifikaciji te ponuditi dodatnu opciju opreme koju će Naručitelj bodovati na slijedeći način:

|  |  |  |
| --- | --- | --- |
| **Redni broj** | **Dodatni kriterij kvalitete** | **Mogući broj bodova** |
| 1. | Kompatibilnost UZV uređaja za kardiologiju s postojećim sustavom za arhiviranje i obradu podataka s bazom pacijenata, podržava min.: pretraživanje, pregledavanje neobrađenih podataka, slika i kino petlji 2D prikaza, obojanog Dopplera i Dopplera miokarda u izvornoj vremenskoj rezoluciji, obavljanje novih mjerenja i kalkulacija, kreiranje anatomskog M prikaza iz snimljenih 2D kino sekvenci, izračuni i izvješća, kvantitativne analize za Doppler miokarda, deformacije metodom praćenja referentne točke, 2D strain analize, automatska evaluacija funkcije lijevog ventrikula iz 2D podataka "speckle tracking" metodom, dvosmjeran protok podataka. Alternativno je potreban odgovarajući sustav za arhiviranje i obradu podataka s bazom pacijenata, podržava min.: pretraživanje, pregledavanje neobrađenih podataka, slika i kino petlji 2D prikaza, obojanog Dopplera i Dopplera miokarda u izvornoj vremenskoj rezoluciji, obavljanje novih mjerenja i kalkulacija, kreiranje anatomskog M prikaza iz snimljenih 2D kino sekvenci, izračuni i izvješća, kvantitativne analize za Doppler miokarda, deformacije metodom praćenja referentne točke, 2D strain analize, automatska evaluacija funkcije lijevog ventrikula iz 2D podataka "speckle tracking" metodom, dvosmjeran protok podataka. | 10 |
| 2. | Mogućnost priključka i kompatibilnost u radu s postojećom 3D/4D TEE sondom, pencil sondom. | 10 |
| 3. | Podrška za intrakardijalne (ICE) sonde za elektrofiziološke procedure i intervencijsko liječenje strukturalnih bolesti srca. | 10 |

Maksimalan broj bodova koji ponuditelji mogu dobiti bodovanjem ponude po kriteriju dodatnih kriterija kvalitete zbrajanjem svih bodova sukladno iskazanim bodovima u tablici iznosi 30 (trideset) bodova.

Ponuditelj je dužan popuniti i u ponudi dostaviti: *1. Obrazac: Kriterij za izračun ENP\_Dodatni kriterij kvalitete\_Grupa 2.* Predložak obrasca nalazi se u ostalim informacijama u prilogu.

Svako dodatno svojstvo ponuđenog proizvoda ponuditelji dokazuju katalogom, prospektom proizvoda, tehničkom dokumentacijom ili Izjavom proizvođača ili ovlaštenog zastupnika proizvođača opreme u EU koje su obvezni dostaviti kao sastavni dio elektroničke ponude.

Ukoliko Ponuditelj ne dostavi *1. Obrazac: Kriterij za izračun ENP\_Dodatni kriterij kvalitete\_Grupa 2*, njegova će se ponuda po ovom kriteriju bodovati s 0 (nula) bodova.