**Kriteriji za odabir najpovoljnije ponude te relativni ponder kriterija**

Kriterij za odabir ponude na temelju članku 283. ZJN 2016 je ekonomski najpovoljnija ponuda (ENP) koja ispunjava sve uvjete i zahtjeve navedene u ovoj Dokumentaciji. ENP se utvrđuje sukladno članku 284. ZJN 2016.

**Kriteriji povezani s predmetom nabave su:**

1. Cjenovni kriterij – C
2. Dodatni kriterij kvalitete - DKK

Kriteriji odabira i njihov relativni značaj prikazani su u tablici:

|  |  |  |
| --- | --- | --- |
| **Kriterij** | **Maksimalni broj bodova** | **Relativni ponder** |
| Cijena ponude | 50 | 50% |
| Dodatni kriterij kvalitete | 50 | 50% |
| **Maksimalni broj bodova** | 100 | 100% |

Najpovoljnija ponuda je valjana ponuda s ukupno najvećom ocjenom dobivenom zbrojem svih kriterija. Maksimalan broj bodova koje ponuda može dobiti je 100 bodova.

**U= C+DKK**

U - ukupan broj bodova

C - broj bodova ponude po izračunu za cjenovni kriterij

DKK - broj bodova ponude po izračunu za kriterij dodatnih kriterija kvalitete

Naručitelj će nakon što izvrši bodovanje valjanih ponuda iste rangirati prema broju bodova od one koja je ostvarila najveći broj bodova pa nadalje, te će sukladno kriteriju ekonomski najpovoljnije ponude odabrati onu ponudu koja ostvari najveći broj bodova. Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. ZJN 2016, Naručitelj će odabrati ponudu koja je zaprimljena ranije.

**Opis kriterija i način utvrđivanja bodovne vrijednosti**

Način izračuna:

1. **Cjenovni kriterij**

Naručitelj kao jedan od kriterija određuje cijenu ponude. Temeljem članka 294. stavak 2. ZJN 2016 Naručitelj uspoređuje cijene s porezom na dodanu vrijednost budući da Naručitelj ne može koristiti pravo na pretporez. Maksimalan broj bodova koji ponuditelji mogu dobiti po ovom kriteriju iznosi 50 (pedeset) bodova.

Prihvatljiva ponuda s najnižom cijenom dobit će maksimalan broj bodova, a svaka druga razmjerno manji broj bodova prema slijedećoj formuli:

**C\*50**

C - broj bodova ostvarenih na temelju cijene promatrane ponude

CN - najniža cijena ponude u postupku nabave

CP - cijena ponude koja se ocjenjuje

50 - najviši ostvarivi broj bodova na temelju kriterija cijena

**b) Dodatni kriterij kvalitete**

U dokumentu Tehnička specifikacija predmeta nabave objavljenom u sklopu ove Dokumentacije o nabavi Naručitelj je odredio obvezne karakteristike predmeta nabave kao i konkretne minimalne zahtjeve po pitanju kvalitete opreme kao osnovni standard koji ponuđeni predmet nabave mora zadovoljiti. U svrhu dobivanja medicinske opreme više kvalitete, Naručitelj u ovoj Dokumentaciji određuje necjenovni kriterij – dodatni kriterij kvalitete. Ponuditelji mogu ponuditi proizvod više razine kvalitete od zadanog minimuma u Tehničkoj specifikaciji te ponuditi dodatnu opciju opreme koju će Naručitelj bodovati na slijedeći način:

|  |  |  |
| --- | --- | --- |
| **Redni broj** | **Dodatni kriterij kvalitete** | **Mogući broj bodova** |
| 1. | **Stavka 1.13 2D (B) prikaz: - dubina prikaza slike: min. 42 cm:** |  |
| a) | dubina prikaza slike 42 do 45 cm | 0 |
| b) | dubina prikaza slike od 46 do 49 cm | 5 |
| c) | dubina prikaza slike 50 cm ili više | 10 |
| 2. | **Stavka 1.13 2D (B) prikaz: - osvježenje slike: min. 2.000 sl/s:** |  |
| a) | osvježenje slike: od 2.000 sl/s do 2.600 | 0 |
| b) | osvježenje slike: od 2.601 sl/s do 3.200 | 10 |
| c) | osvježenje slike: od 3.201 sl/s ili više | 15 |
| 3. | **Stavka 1.15 Obojani Doppler (Color Doppler): - max. osvježenje slike: min. 330 sl/s** |  |
| a) | osvježenje slike: od 330 sl/s do 630 | 0 |
| b) | osvježenje slike: od 631 sl/s do 930 | 10 |
| c) | osvježenje slike: od 931 sl/s ili više | 15 |
| 4. | **Stavka 2.3 Integrirana sonda konveksno-linearnog niza:** |  |
| a) | Integrirana sonda konveksno-linearnog niza povezana na uređaj kabelom | 0 |
| b) | Integrirana sonda konveksno-linearnog niza povezana na uređaj bežičnom tehnologijom i ugrađenim punjačem | 10 |

Maksimalan broj bodova koji ponuditelji mogu dobiti bodovanjem ponude po kriteriju dodatnih kriterija kvalitete zbrajanjem svih bodova sukladno iskazanim bodovima u tablici iznosi 50 (pedeset) bodova.

Ponuditelj je dužan popuniti i u ponudi dostaviti: *2. Obrazac: Kriterij za izračun ENP\_Dodatni kriterij kvalitete\_Grupa 4.* Predložak obrasca nalazi se u ostalim informacijama u prilogu.

Svako dodatno svojstvo ponuđenog proizvoda ponuditelji dokazuju katalogom, prospektom proizvoda, tehničkom dokumentacijom ili Izjavom proizvođača ili ovlaštenog zastupnika proizvođača opreme u EU koje su obvezni dostaviti kao sastavni dio elektroničke ponude.

Ukoliko Ponuditelj ne dostavi *2. Obrazac: Kriterij za izračun ENP\_Dodatni kriterij kvalitete\_Grupa 4*, njegova će se ponuda po ovom kriteriju bodovati s 0 (nula) bodova.